চৌদ্দগ্রাম পৌরসভা ঢাকা-চট্টগ্রাম মহাসড়কের সন্নিকটে চৌদ্দগ্রাম বাজার সংলগ্ন বিশ্ব রোডের পূর্ব পাশে অবস্থিত। এর উত্তরে হাড়িসর্দার বাজার, দক্ষিণে- আটগ্রাম, পশ্চিমে- পশ্চিম চাঁন্দিশকরা, পূর্বে- ভারত সীমান্তবর্তী গোমারবাড়ী ও রামরায়গ্রাম। ২০০৩ মারির ৩০শে এপ্রিল এ পৌরসভা গঠিত হয়। ২০১৪ সালে এ পৌরসভা ‘ক’ শ্রেণীতে উন্নীত হয়। এ পৌরসভায় একটি থানা, একটি সরকারী স্বাস্থ্য কমপ্লেক্স, একটি সরকারী কলেজ, ১৩টি সরকারী প্রাথমিক বিদ্যালয় রয়েছে। এখানে আরও আছে নুরানি মাদ্রাসার সংখ্যা ০৭ টি হাফেজী মাদ্রাসার সংখ্যা ০৩ টি। এ ছাড়া ফাজিল (ডিগ্রী) মাদ্রাসার সংখ্যা ০১ টি, আলিম মাদ্রাসার সংখ্যা ০২ টি। এখানে ব্যবসা বান্ধব পরিবেশ থাকার কারণে ঢাকা -চট্রগ্রাম মহাসড়কের পশ্চিম পাশ জুড়ে অবস্থিত আছে একটি বিসিক শিল্প নগরী। এখানকার অধিকাংশ মানুষ সুশিতি, তারা ব্যবসা বাণিজ্য ও চাকুরির সাথে জড়িত। পৌরসভাধীন অধিকাংশ মানুষ প্রবাসে বসবাস করেন। পৌরসভার মোট জনসংখ্যা ৪২৯৯৫ জন।